BBC Hausa - News - Ana zabubuka a Turai
An sabunta: 6 ga Mayu, 2012 - An wallafa a 16:01 GMT
Ana gudanar da zabubuka a kasashe da dama na Tarayyar Turai, a daidai lokacin da ake fama da matsalar kudade a yankin Euro.
A Faransa masu jefa kuri'a za su yi zabe ne tsakanin shugaba mai ci a yanzu, Nicolas Sarkozy, da abokin hamayyarsa na bangaren gurguzu, Francois Hollande.
Ra'ayoyin mutanen biyu ya sha bambam sosai a kan yadda za a bullo wa matsalar kudaden.
A kasar Girka ana zaben majalisar dokoki ne, bayan an kwashe shekaru biyu ana aiwatar da matakan tsuke bakin aljihun gwamnati marasa farinjini.
A Italiya ana kada kuri'a a zaben kananan hukumomi, wanda gwaji ne na tasirin gwamnatin da ta karbi mulki daga Silvio Berlusconi watanni shida da suka gabata.
A Jamus kuma, a jahar Schleswig-Holstein, hadin gwiwar jam'iyyu masu matsakaicin ra'ayin rikau, masu goyon bayan shugabar gwamnati Angela Merkel, suna kokari ne su ga basu rasa rinjayen da suke da shi a sabuwar majalisar dokokin kasar ba.
Duk wani kayen da zasu sha zai janyo cikas wajen sake zaben Angela Merkel a shekara mai zuwa.
Ana zaben shugaban kasa a Faransa6 Mayu, 2012
'Yan takarar shugabancin kasar Faransa sunyi zazzafar muhawara3 Mayu, 2012
Babu na zabe tsakanin Sarkozy da Hollande - Le Pen 1 Mayu, 2012, Turai